Daif-hadis

Riječ daif u arapskom jeziku znači slab, nemoćan, bolestan, nepotpun,

nevjerodostojan. Hadiski učenjaci definiraju daif-hadis ovako:

"Slab - daif je onaj hadis koji ne posjeduje atribute hasen-hadisa

zbog toga što mu nedostaje jedan ili više uvjeta hasen-hadisa."841

Evo jednog primjera daif (slabog) hadisa:

Zabilježio je Et-Tirmizi, preko El-Hakima El-Esrema, od Ehu

Temimea el-Hudžejmija, on od Ehu Hurejrea, a on od Vjerovjesnika,

s.a.v.s., da je rekao:

"Ko spolno opći sa ženom dok ima mjesečnicu, ili ko opći sa ženom

u stražnjicu, ili ko ode gataru, zanijekao je ono što je objavljeno

Muhammedu, s.a.v.s."

Et-Tirmizi za ovaj hadis kaže: "Poznat mi je samo preko ElHakima

El-Esrema od Ehu Temimea el-Hudžejmija."

El-Buhari ovaj hadis smatra slabim hadisom sa stanovišta njegova

seneda u kome je El-Hakim El-Esrem, koga su učenjaci ocijenili

slabim prenosiocem. 842

Jedan hadis može biti slab zbog prekida u senedu, ili zbog nekog

drugog uzroka, kao što su: poremećaj u metnu ili u senedu ili negativno

izrečenog suda o prenosiocima.

Negativan sud o prenosiocima

može biti izrečen zbog deset stvari, od kojih se pet vezuju za njihovo

poštenje, a pet za njihovu preciznost.

Stvari koje se vezuju za poštenje ravije

Hadiski učenjaci izricali su negativan sud o prenosiocima zbog

stvari koje se vezuju za njihovo poštenje - adalet:

1 . zbog laži

2. zbog sumnje da lažu

3. zbog griješenja u vjeri

4. zbog njihove sklonosti novotarijama i

5. zbog njihove anonimnosti

Stvari koje se vezuju za preciznost ravije

Također, hadiski učenjaci su izricali negativan sud o prenosiocima

zbog pet stvari koje se vezuju za njihovu preciznost - dabt:

1 . zbog čestog griješenja prilikom prenošenja hadisa

2. zbog lošeg pamćenja

3. zbog nemarnosti

4. zbog čestih previda

S. zbog njihove protivurječnosti pouzdanim prenosiocima.843

Imajući u to vidu, sve daif - slabe hadise možemo svrstati u dvije

kategorije:

1 . daif -hadise koji su slabi zbog prekida u senedu i

2. daif-hadise koji su slabi zbog nekog drugog uzroka.